
SAND  OPLYSNING   ER  KUNDSKAB  OM  TINGENE  SOM   DE  ER 


NUMMER   24 


15.  DECEMBER  1921 


70.  AARGANG 


JESUS  KRISTUS. 

I  Østerland  trende  Vise 
en  Stjerne  paa  Himlen  saa, 
de  glædes  og  Herren  prise, 
mens  Tegnet  de  stirrer  paa. 
De  følger  den  lyse  Stjerne, 
som  leder  til  Bethlehem, 
de  tilbeder  Barnet  gerne 
og  Ofringer  bærer  frem. 

Den  25.  December  har  været  højtideligholdt  som  Jesu 
Kristi  Fødselsdag  i  1922  Aar,  ja  som  den  Tid,  da  de  Vise  i 
Østen  saa  den  glimrende  Stjerne,  der  var  et  Budskab  til  dem 
om,  at  Jordens  Konge  var  født. 

Der  er  mange  lærde  Mænd,  som  nærer  stor  Tvivl  om  Rig- 
tigheden af  denne  Dato,  men  ingen  kan  med  Bestemthed  an- 
give den  Rette. 

Apostlen  Orson  Pratt,  der  var  en  dygtig  Gransker  af  dette 
Spørgsmaal,  erklærede  en  Gang,  at  dersom  den  6.  April  ikke 
var  Dagen,  paa  hvilken  Frelseren  blev  født,  saa  var  den  dog 

meget  nærmere  den  rette  Dato  end  den  25.  December.  Han 
kom  til  denne  Slutning  ved  matematiske  Beregninger  af  visse 
Maal  i  Ægyptens  store  Pyramide  og  spørger:  »Hvilken  Dag 
kunde  være  mere  passende  for  Jesu  Kristi  Kirkes  Oprettelse  i 
denne  Uddeling  end  Jesu  Fødsels  Dag.« 

Nogle  Skribenter  paastaar,  at  den  25.  December  blev  valgt 
for  at  fortrænge  en  hedensk  Fest,  nemlig  Saturns  Festen,  som 
blev  afholdt  paa  den  Aarstid.  Andre  giver  Grunde  vidt  for- 
skellige fra  denne,  dog  tror  ingen,  saavidt  vi  véd,  at  den  25. 
December  er  den  rette  Dag,  men  da  den  er  blevet  højtidelig- 
holdt i  saa  mange  hundred  Aar,  vilde  det  være  ligefrem  taa- 
beligt  at  gøre  nogen  Forandring.  Saaledes  højtideligholder  vi 
denne  Dag  som  vor  Frelsers  Fødselsdag,  ligesom  vore  Fædre 
har  gjort. 

Der  er  mange  Theologer,  som  mener,  at  Jesu  Fødsel  fore- 
gik aldeles  i  Strid  med  Formereisens  Love.  Saadanne  Teorier 
er  vildledende,  ja  absolut  uholdbare  og  uværdige  nogensom- 
helst  Overvejelse. 

Jesus  sagde:  »Jeg  er  Guds  Søn.«  Der  er  ikke  nogen  Mystik 
forbunden  med  denne  Erklæring.  Han  var  Guds  Søn  i  Ordets 
fulde  Betydning. 

Naar  vi  betragter  vor  Frelsers  Herkomst  fra  Fornuftens 
Standpunkt,  saa  er  der  ikke  noget  forunderligt  i,  at  Moderen 
til  den  forjættede  Messias  skulde  være  under  Engles  specielle 
Varetægt  og  den  Helligaands  Vejledning,  thi  Betingelsen  for 
Dygtighed  og  Storhed  er  en  sund  Aand  i  et  sundt  Legeme. 
At  Jesus  Kristus  fuldtud  var  et  Eksempel  paa  dette  Omraade, 
er  der  vel  næppe  nogen,  som  vil  benægte.  Hans  Optræden  i 
Jerusalems  Tempel,  da  han  kun  var  tolv  Aar  gammel,  be- 
rettiger vor  Tankeslutning,  thi  allerede  da  var  han  interesseret 
i  Tidens  mest  betydningsfulde  Problemer,  som  han  disku- 
terede med  de  Lærde,  og  tillige  var  han  bevidst  om  sin  Livs- 
mission,  idet  han  sagde  til  sin  Moder:  »Hvi  ledte  Du  efter 
mig?  Vidste  Du  ikke,  at  mig  bor  at  være  i  min  Faders  Ger- 
ning.« 

Da  Jesus  Kristus  var  30  Aar  gammel,  gik  han  til  Johan- 
nes og  blev  døbt  af  ham  i  Jordans  Flod,  og  hvorfor?  For  at 
vise  alle  Mennesker  den  rette  Døbemaade,  samt  for  at  opfylde 
Loven:  »Uden  nogen  bliver  født  af  Vand  og  Aand,  kan  han 
ikke  indkomme  i  Guds  Rige.« 

Gud  selv  bekræftede  denne  hoj tidelige  Daabshandling,  og 
for  første  Gang  tilkendegav  han,  at  Jesus  Kristus  var  hans 
Søn,  idet  han  sagde:  »Denne  er  min  Søn  den  Elskelige,  i  hvil- 
ken jeg  haver  Velbehagelighed.«  Der  er  tre,  som  vidner  i 
Himlen:  Faderen,  Sønnen  og  den  Helligaand,  og  disse  tre  er 
ét,,  og  der  er  tre,  som  vidner  paa  Jorden:  Aanden,  Vandet  og 
Blodet,  og  disse  tre  er  ét. 

Dersom  Du  elsker  Gud,  da  holder  Du  hans  Bud,  dersom 
Du  elsker  Jesus  Kristus,  da  følger  Du  ham  i  hans  Fodspor,  da 
bliver  Du  døbt  paa  den  Maade,  som  han  blev  døbt,  hvilken 
Daab  er  den  eneste  Daab,  som  Guddommen  anerkender.  For- 
glem ikke,  hvad  Kristus  sagde:  »I  dyrker  mig  forgæves,  idet  I 
lærer  saadanne  Lærdomme,  som  er  Menneskebud.« 

Jesus  Kristus  stod  altid  i  et  godt  Forhold  til  sin  Fader. 
Da  han  i  Forening  med  Peter,  Jacob  og  Johannes  var  paa  det 
høje  Bjerg,  modtog  han  Besøg  af  Moses  og  Elias,  der  blev 
sendt  til  ham  fra  Faderen  for  at  ordne  alt  vedrørende  den 
store  Forsoning,  og  for  anden  Gang  anerkender  Gud  selv,  ikke 
alene  Modets  Resultater,  men  gentager  ogsaa  de  Ord,  som  han 
udtalte  umiddelbart  efter  Daaben  i  Jordans  Flod:  »Denne  er 
min  Son  den  Elskelige,  i  hvilken  jeg  haver  Velbehagelighed,« 
med  kun  et  Tillægsord:  »Hører  ham.« 

Vi  følger  nu  med  stor  Interesse  og  Beundring  Guds  en- 
baarne  Søn  paa  hans  triumferende  Vandring  mod  sin  store 
Missions  Maal.  Han  samler  sine  Apostle  ved  Aftentimen  og 
indstifter  Nadveren,  han  gaar  med  stor  Ængstelse  ind  i  Geth- 
semane  Have  og  beder  sin  Fader,  om  det  var  muligt  at  und- 
gaa  de  frygtelige  Pinsler  paa  Golgatha  Kors,  men  Planen 
kunde  ikke  forandres,  og  derfor  sendte  hans  Fader  den  trø- 
stende Engel  for  at  styrke  ham  i  Kampen  med  Dødens  Magt. 

Efter  Englens  Bé*søg  i  Haven  gik  han  med  Frimodighed  til 
Dommersædet,  og  uden  Protest  modtog  han  sin  Dom. 

Han  talte  Trøstens  Ord  til  de  grædende  Kvinder,  der  stod 
ved  hans  Kors,  og  endelig  lød  Sejrens  Fryderaab:  »Det  er 
fuldbragt.« 

Saaledes  led  han,  som  Apostlen  Petrus  siger:  »Døden  efter 
Kødet,  men  blev  levendegjort  efter  Aanden,  i  hvilken  han  gik 
bort  og  prædikede  for  Aanderne,  som  var  i  Forvaring,  der 
fordum  var  genstridige  i  Noahs  Dage.«  »Thi,«  siger  denne 
store  Apostel,  »derfor  er  Evangeliet  forkyndt  for  de  Døde,  at 
de  vel  skulde  dømmes  som  Mennesker  i  Kødet,  men  leve  for 
Gud  i  Aanden.« 

Paa  den  tredje  Dags  Morgen  staar  han  op  fra  de  Døde  og 
aabenbarer  sig  for  Maria;  altsaa  var  det  Kvinden,  der  først  af 
alle  fik  sine  Forstandsojne  aabnede,  saa  at  hun  kunde  forstaa 
baade  Godt  og  Ondt,  ligesom  vor  fælles  Moder  Eva  i  Begyn- 
delsen var  den  første,  der  bragte  Kundskab  ind  i  Verden  om 
det  Gode  og  det  Onde. 

Efter  Opstandelsen  aabenbarede  han  sig  for  sine  Apostle 
og  mange  andre,  og  lige  før  sin  Himmelfart  gav  han  den 
sidste  og  altomfattende  Befaling  til  sine  Apostle:  »Mig  er 
given  al  Magt  i  Himlen  og  paa  Jorden,  gaar  derfor  hen  og 
lærer  alle  Folk  og  døber  dem  i  Navnet  Faderens,  Sønnens  og 
den  Helligaands,  og  lærer  dem  at  holde  alt  det,  jeg  har  be- 
falet Eder.  Og  se,  jeg  er  med  Eder  alle  Dage  indtil  Verdens 
Ende.« 

Afskedsstunden  nærmer  sig,  og  han  gaar  i  Selskab  med 
sine  Apostle  til  Bethanien.  Her  staar  han  omringet  af  sine 
bedste  Venner,  og  der  giver  han  dem  sin  sidste  Velsignelse. 
»Han  oplofter  sine  Hænder  og  velsignede  dem,  og  saa  skilles 
han  fra  dem.« 

Englene,  Guds  Sendebud,  blev  sendt  og  gav  Apostlene  føl- 
gende Meddelelse:  »Denne  Jesus,  som  er  optagen  fra  Eder  til 
Himlen,  skal  komme  igen,  saaledes  som  I  har  set  ham 
fare  op.« 

Vor  Frelser  blev  introduceret  til  denne  Verden  ved  den 
glimrende  Stjerne  og  Englesang  til  Bethlehems  Hyrder,  og 
naar  han  skal  komme  tilbage,  vil  han,  som  Jordens  Konge, 
ledsages  af  et  stort  Sangkor  af  144.000  udvalgte  Sangere,  der 
ene  kan  synge  den  nye  Sejerssang  og  træde  frem  for  den 
Gamle  af  Dage  —  alles  Fader  —  og  modtage  Herredømmet 
over  den  hele  Jord. 

Hans  Herredomme  er  et  evigt  Herredømme,  som  ikke  skal 
forgaa. 

Da  kriges  ej  mere  Nationer 
om  Lande  og  Riger  saa  grumt; 
Trompeternes  Lyd  og  Kanoner 
samt  Sværdet  vil  da  vorde  stumt; 
men  Sejerens  Sange  skal  høres 
af  Engles  og  Helliges  Kor, 
og  Harpens  Guldstrenge  skal  røres, 
og  Lovsang  skal  gaa  over  Jord. 

Smaadrenge  skal  drive  i  Enge 

selv  Bjørne  med  Køer  og  Faar, 

og  fredelig  Ulven  i  Vænge  "- 

blandt  Kalven  og  Føllet  da  gaar; 

og  Løven  hos  Lammet  skal  hvile, 

og  Barnet  hos  Slangen  skal  staa, 

da  knækket  er  Fjendskabets   Pile, 

og  Dragen  til  Hulen  maa  gaa. 

Og  Adam,  den  Gamle  af  Dage, 
med  Eva  sin  Dronning  saa  skøn 
skal  over  al  Skabning  tage 
Præsidium  under  Guds  Søn; 
og  Oldtidens  Ypperstepræster, 
ja  Abel  og  Enok  og  Seth, 
med  Joseph  og  Hyrum  til  Gæster, 
hos  Lammet  skal  spise  sig  mæt. 

Da  Jorden  til  Hellige  gives 
som  Konger  og  Præster  i  Fred, 
da  evigt  skal  Israel  trives, 
og  Abraham  frydes  derved, 
da  alle  skal  kende  Gud  Fader, 
den  højeste  Gudernes  Gud, 
fra  Himmelens  Fylde  han  lader 
sit  Kærligheds  Væld  strømme  ud. 


REDAKTIONSBEMÆRKNINGER. 

Med  dette  Nummer  af  »Skandinaviens  Stjerne«  slutter  den 
sit  halvfjerdsindstyvende  Aars  Vandring  og  tillige  sin  Mis- 
sion som  Kirkens  Organ  i  Norge,  idet  den  norske  Mission  har 
besluttet  at  udgive  sit  eget  Blad  fra  den  1.  Januar  1922;  men 
»Skandinaviens  Stjerne«  vil  fortsætte  sin  Virksomhed  med 
Ungdommens  Friskhed  som  Organ  for  den  danske  Mission. 

De  norske  Hellige  vil  selvfølgelig  abonnere  paa  deres  nye 
Organ,  men  hvis  der  skulde  være  nogen  af  vore  gode  og  ufor- 
glemmelige Venner  i  Norge,  Romanernes  Land,  Naturskøn- 
hedens Land,  det  Land  og  Folk  vi  personligt  hylder  og  elsker, 
som  fremdeles  ønsker  »Skandinaviens  Stjerne«,  saa  beder  vi 
dem  om  at  meddele  os  dette  snarest  muligt. 

Vi  ønsker  den  norske  Missions  nye  Blad,  hvis  Navn  vi  ikke 
kender,  al  Lykke  og  Fremgang,  og  vi  byder  det  velkommen 
paa  vor  fælles  Livsbane. 

»Skandinaviens  Stjerne«  ønsker  alle: 
En  glædelig  Jul  og  et  godt  Nytaar. 

Luk  op  for  Duggens  Blad  paa  hver  Rose  langs  Din  Mur, 
Du  selv  er  kun  et  Blad  paa  den  slumrende  Natur. 
Luk  Vindvet  op  for  Stjernerne,  der  myldrer  i  det  Blaa, 
lad  Blink  af  fjerne  Verdner  ned  til  Din  Pude  naa. 

Naar  vi  taler  om  sund  Føde,  opstaar  ganske  naturligt  det 
Spørgsniaal:  Hvad  er  nødvendigt  for  at  holde  den  menneske- 
lige Organisme  i  den  sundeste  og  kraftigste  Tilstand?  Selv  om 
luftturen  og  det  ufordærvede  Instinkt  er  en  god  Vejleder,  vil 
det  dog  være  af  stor  Interesse  at  vide,  hvilke  Resultater  Er- 
næringsvidenskaben er  kommet  til.  Denne  Videnskab  er  i  Lø- 
bet af  de  sidste  20 — 30  Aar  gaaet  meget  stærkt  frem  og  naaet 
til  Resultater,  der  fører  til  en  Ernæringsmetode,  som  harmo- 
nerer med,  hvad  der  forstaas  ved  Natur  og  Instinkt. 

Af  tre  Grunde  er  Føde  nødvendig: 

1)  For  Vækst  og  Vedligeholdelse. 

2)  For  Opretholdelse  af  Legemets  Varme. 

3)  For  Arbejdsevne. 

For  at  bevare  disse  tre  Ting  behøver  vi:  Æggehvidestoffer, 
Fedtstoffer,  Kulhydrater,  Mineralstoffer  og  Vitaminer. 

Det  er  bekendt  fra  Naturforskningens  tidligste  Tid,  at  de 
forskellige  Dyrearter  skal  have  forskellig  Ernæring,  og  det  er 
ligeledes  bekendt,  at  jo  mere  Ernæringen  passer  til  Individets 
Natur,  jo  bedre  lever  og  udvikler  det  sig. 

Naar  vi  spørger:  Hvad  er  Menneskets  naturlige  Føde?  Her 
gaar  vi  selvfølgelig  den  samme  Vej;  en  berømt  Oldtidsfdosof 
har  sagt:  Naturam  si  sequemur  duceum  minquam  aberrabi- 
nus:  Hvis  man  følger  Naturen,  kommer  man  aldrig  paa  Vild- 
spor. 

1.  Frugtspiser.  Frugivorer.    Hertil  hører  Mennesket. 

2.  Altæder.         Omnivorer.  Svinet  og  Skadedyr. 

3.  Kødæder.       Carnivorer.  Lover,  Katte  og 

Hundearter. 

4.  Græsæder.     Herbivorer.  Elefanten,    Kamelen 

og  Huspattedyr. 


384 

Det  fremgaar  tydelig  af  Tandbygningen  og  Lemmernes 
Form  samt  en  Mængde  andre  anatomisk  fysiologiske  Forhold, 
at  Mennesket  horer  til  Frugtspiserne,  og  for  dets  Vækst  og 
Trivsel  horer  følgende  Næringsmidler:  Æggehvidestoffer, 
Fedtstoffer,  Kulhydrater,  Mineralstoffer  og  Vitaminer.  Disse 
Stoffer  findes  i  passende  Forhold  i  Frugt  og  Grøntsager.  Vita- 
miner (Livsaminer)  forekommer  i  al  Frugt,  Grøntsager,  Mælk, 
Smør  og  Kornsorter.  I  Kornet  findes  de  i  Kærnens  ydre  Lag, 
altsaa  i  Kliden,  i  Byg  gennem  hele  Kærnen.  Franskbrød  bliver 
derved  vitaminfattig,  ligeledes  poleret  Ris. 

Dersom  Foden  mangler  Vitaminer,  opstaar  saadanne  Syg- 
domme som  Beri-Beri  og  Skorbug.  Denne  Sygdom  findes  oftest 
hos  Sofolk,  hvis  Fode  i  Reglen  bestaar  af  hermetisk  henkogte 
Kødretter,  der  fuldstændig  er  vitaminfrie. 

Vitaminer  er  særlig  nødvendig  for  Legemets  Vækst  og 
Styrke.  Mangel  deraf  kan  foruden  de  ovennævnte  Sygdomme 
ogsaa  gaa  udover  Bensystemet  (engelsk  Syge),  denne  helbre- 
des ved  Nydelsen  af  Citronsaft  og  Grøntsager.  Vitaminer  ken- 
des mest  paa  deres  Virkninger;  deres  kemiske  Sammensæt- 
ning er  endnu  ikke  fastslaaet.  Fedtopløselig  Vitamin  findes  i 
Mælk  og  i  høj  Grad  i  Natursmør. 

De  videnskabelige  Resultater,  vore  Forfædre  er  kommet  til, 
kan  vi  ikke  blive  staaende  ved,  vi  maa  studere  videre.  De 
mange  Maskiner  til  Kornets  Rensning  fjerner  de  bedste  Næ- 
ringsstoffer. For  at  Brødet  kan  faa  sin  fulde  Ernæringsværdi, 
maa  Kornet  ikke  afskalles. 

Dernæst  vil  jeg  i  Korthed  berøre  Tobakken,  men  først  op- 
stille Giftstoffernes  Styrkeforhold,  saa  kan  Læserne  selv  drage 
deres  Slutninger  deraf. 

Morfin  0,20 

Sublimat 0,62 

Stryknin  1,66 

Fosfor  6,25 

Nikotin 10,0 

Blaasyre  (Cyankalium)  20,0 

Der  skal  5  ctg  Nikotin  til  at  dræbe  et  Menneske.  En  Cigar 
vejer  ca.  5  gr,  det  giver  ca.  20  ctg  Nikotin,  altsaa  nok  til  at 
dræbe  4  Mennesker.  Nu  er  det  dog  heldigvis  kun  en  ringe  Del 
af  Nikotinen,  Legemet  optager,  med  mindre  man  synker  Ro- 
gen; en  Del  forbrændes,  noget  udpustes,  noget  bliver  siddende 
i  Svælget  og  synkes  med  Spyttet,  optages  i  Legemet  og  hjæl- 
per ganske  godt  til  Aareforkalkning.  Ligeledes  kan  Brug  af 
Tobak  fremkalde  Kræft  i  Tungen;  vi  har  Eksempel  herpaa, 
hvor  Tungen  maatte  amputeres  af  denne  Aarsag,  det  val- 
en Kvinde,  der  maatte  lide  denne  Skæbne. 

Dersom  jeg  skal  besvare  disse  Spørgsmaal: 

Hvorfor  drikkes  Alkohol? 
Hvorfor  ryges  Tobak? 

da  bliver  Svaret:  Foruden  Vanens  Magt  er  det  Kødspisningens 
Skyld  i  begge  Tilfælde. 

Kødspiser  kræver  stærke  Krydderier,  disse  pirrer  Mundens 
Spytkirtler,  der  atter  kræver  andre  stærke  Surrogater,  og  her 
træder  da  Alkoholen  og  derefter  Rygningen  til.  Da  Mennesket 
ubetinget  maa  henregnes  til  en  fintfølende  Skabning,  maa  det 
absolut  præges  af  den  Ernæring  og  de  Pirringsmidler,  det 
nyder. 

En  anden  Gift,  som  ogsaa  er  farlig,  og  som  kan  sættes  i 
Klasse  med  Blaasyren,  er  Sladder.  Det  er  den  Kloak,  hvori 
Mennesket  udøser  sit  Affald. 

Naar  ti  Mennesker  dør  af  strengt  Arbejde,  dør  der  hun- 
drede af  Lediggang.  Dør  ti  Mennesker  af  Drik,  er  der  hun- 
drede, der  dør  af  Overmættelse. 

Hermed  haaber  jeg,  at  Bladets  Læsere  selv  kan  indse,  hvad 
der  tjener  dem  bedst.  Særlig  hvis  man  hylder  disse  Sætninger: 
»En  sund  Aand  i  et  sundt  Legeme«,  og  »Hvad  Du  saar,  skal 
Du  hoste«. 

Man  kan  ikke  fylde  sit  Legeme  med  Giftstoffer  og  gaa  ud 
fra,  at  dette  Legeme  er  sundt.  Det  er  ligegyldigt,  paa  hvilken 
Maade  Giften  er  tilføjet  Legemet,  Brøden  er  lige  stor.  Et  Men- 
neske, som  drikker  Alkohol,  kan  selvfølgelig  ikke  skjule  sin 

Tilbøjelighed  som  Kodæderen,  Forskellen  ligger  i,  at  Alko- 
holens Gift  virker  synlig  og  hurtigere  end  Kødets  Gift. 

Aabyhøj,  i  November  1921.  P.  L.  Olsen. 


JULEHILSEN   1921. 

»Se,  jeg  forkynder  Eder  en  stor  Glæde,  som  skal  times  hele 
Folket;  thi  Eder  er  en  Frelser  født,  den  Herre  Kristus  i  Da- 
vids Stad.« 

Med  disse  Ord  var  det,  at  Englene  forkyndte  Hyrderne 
paa  Marken  det  glædelige  Budskab,  søm  endnu  er  hele  Men- 
neskeslægtens eneste  Kilde  til  himmelsk  Haab  og  evig  Trøst, 
og  det  samme  sang  den  himmelske  Hærskare  i  Skyen,  da  det 
lød:  »Et  Ære  være  Gud  i  det  Hoje!  Fred  over  Jorden  og  Vel- 
behagelighed hos  Menneskene.« 

Foruden  Hyrderne,  der  dog  var  saa  nær  ved  Davids  Stad, 
var  der  andre,  der  ogsaa  skulde  meddeles  den  store  Begiven- 
hed. De  vise  Mænd.  Disse  kendte  Tegnene,  hver  for  sig  boede 
de  fire  Dagsrejser  fra  Bethlehem,  men  alle  saa  de  Stjernen  i 
Øst,  med  dens  underfulde  Glans,  hvis  Klarhed  og  smukke 
Farve  overgik  de  andre  Stjerner.  De  vise  Mænd  begyndte 
deres  lange  Rejse  og  mødtes  i  Dalen,  hvorfra  de  drog  ind  i 
Staden  og  fandt  Barnet  i  Krybben  —  Jesus  Kristus!  »Paradis 
Urter  var  med  Uskyldigheden  forsvunden  fra  Jorden,  og 
kendtes  i  den  gamle  Pagts  Dage  kun  af  Mindebogen  og  af 
Forudsigelsen  om  deres  Genfødelse  med  Messias.« 

Hver  Julefest  ved  Vintersolhverv  skal  Jule-Freden  og  den 
rette  Guds-Glæde  lige  saa  vist  genfødes,  som  Vaar  og  Som- 
mer efter  Solhverv  genfødes. 

Jo  længere  det  erfares,  og  jo  kraftigere  det  bevidnes,  som 
med  Englerøster,  jo  tydeligere  bliver  det  Menneskene,  at  Je- 
sus Kristus  bor  lige  saa  rigelig  midt  iblandt  os  med  sin  Aand, 
sin  Fred,  Glæde  og  sit  livsalige  Ord,  der  skal  overleve  os  alle. 

Lad  da  Mørket  tilligemed  meget  andet  af  gamle,  støvede 
Fordomme  kulminere,  lad  Julelysene  blive  tændt  i  vore  Hjær- 
ter,  saa  vi  til  næste  Vinter-Solhverv  selv  er  i  Stand  til  at  se 
Stjernen  i  Øst. 

Saa  ser  vi  da,  at  Julefreden  og  Juleglæden,  som  skænkes 
os,  netop  er  den  Fred  og  Glæde,  som  Menneskehjærtet  savner, 
og  ene  kan  finde  i  Genfødelsen  af  Vand  og  Aand  og  et  helligt 
Liv. 

Lad  os  i  Forbindelse  med  dette  ogsaa  dvæle  ved  Tanken 
om  den  23.  December  1805,  da  Profeten  Joseph  fødtes. 

Saa  give  da  Gud,  at  det  stadig  klarere  maa  kendes,  dybere 
føles  og  varmere  paaskønnes,  at  alle,  som  har  sluttet  en  god 
Samvittigheds  Pagt  med  Gud  i  Daaben  og  lovet  at  følge  i 
Kristi  Fodspor. 

Glædelig  Jul  og  et  godt  Nytaar  ønskes  alle. 

Aabyhøj,  i  November  1921. 

P.  L.  Olsen. 


TAK  TIL  SKANDINAVIENS  STJERNE. 

Mel.:  Ja,  vi  elsker  dette  Landet. 

Skandinaviens  Stjerne  sender 

jeg  en  Hilsen  glad, 

Du  er  blandt  de  sande  Venner 

og  mit  bedste  Blad! 

Kundskab,  Lys  Du  om  Dig  spreder, 

Troen  underlagt, 

og  forgæves  ej  man  leder 

efter  Aandens  Magt! 

Her  fra  Norges  stolte  Fjælde 

med  sit  Brus  af  Fos 

vil  med  Tak  jeg  Dig  fortælle: 

elsket  er  af  os! 

Du,  som  lader  os  beskue 

Universets  Magt, 

skildrer,  med  Din  Kundskabs  Lue, 

Templers  skønne  Pragt! 


388 

Kvinder,  Mænd  fra  alle  Lande 

bringer  til  Din  Dør 

skrevne  Tanker,  gode,  sande. 

Pris  Din  Redaktør. 

Kundskabs  Aand  med  Fliden  parret 

præger  smukt  hans  Værk, 

Retfærds  Sind  har  ingen  narret, 

derfor  er  han  stærk! 

Lys  da  for  os  som  en  Stjerne 
paa  vor  Vandringsvej ! 
I  mit  Hjem  jeg  ser  Dig  gerne, 
Dig  jeg  svigter  ej! 
Stovets  Aar  Du  nu  har  inde, 
skønt  Du  staar  i  Vaar! 
Jeg  af  Hj ærtet  vil  Dig  minde: 
Tak  for  svundne  Aar! 
Bergen,  den  12.  December  1921.  Clara  Hjørnevik. 


DØDSFALD. 

Broder  Jens  Christensens  Hustru  er  død. 

Søster  Andrea  Christensen  afgik  ved  Døden  den  3.  Decem- 
ber. Hun  blev  født  i  Horsens  den  6.  Juli  1863  og  indlemmet  i 
Kirken  den  20.  Juni  1898.  Begravelsen  foregik  i  Randers  un- 
der stor  Deltagelse.  Ved  Baaren  talte  Brødrene  L.  Larsen,  C. 
M.  Nicolaisen  og  Carl  Madsen,  og  Br.  Hans  C.  Hansen  ind- 
viede Graven. 

Afdøde  var  et  trofast  Medlem  og  tog  ivrig  Del  i  Kirkens 
Arbejde. 

Ved  sin  Død  var  hun  Præsidentinde  for  den  kvindelige 
Hjælpeforening, 

